CELEX: 62011TN0612
Language: da
Date: 2011-12-02 00:00:00
Title: Sag T-612/11: Sag anlagt den 2. december 2011 — Treofan Holdings og Treofan Germany mod Kommissionen

4.2.2012   
            
            
               DA
            
            
               Den Europæiske Unions Tidende
            
            
               C 32/34
            
         Sag anlagt den 2. december 2011 — Treofan Holdings og Treofan Germany mod Kommissionen
   (Sag T-612/11)
   2012/C 32/70
   Processprog: tysk
   
      Parter
   
   
      Sagsøgere: Treofan Holdings GmbH (Raunheim, Tyskland) og Treofan Germany GmbH & Co. KG (Neunkirchen, Tyskland) (ved advokat J. de Weerth)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Europa-Kommissionens afgørelse af 26. januar 2011 K(2011) 275, som berigtiget ved K(2011) 2628, i en procedure om Tysklands statsstøtte C 7/2010 (ex CP 250/2009 og ex NN 5/2010) »KStG, Sanierungsklausel« annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne i det væsentlige anført følgende anbringender.
   
               1)
            
            
               Tilsidesættelse af artikel 107, stk. 1, TEUF: fradraget for tab udgør ikke en støtte ydet for statsmidler
               Sagsøgerne har hertil bl.a. gjort gældende, at saneringsklausulen ikke giver nogen formuefordel i form af overførsel af tab, men snarere bevirker at et allerede bestående formueforhold ikke ændres. Det er derfor sagsøgernes opfattelse, at der ikke foreligger en finansiering ved statsmidler.
            
         
               2)
            
            
               Tilsidesættelse af artikel 107, stk. 1, TEUF: Manglende selektivitet i mangel af en undtagelse fra det relevante referencesystem
               Sagsøgerne har på dette punkt gjort gældende, at det relevante referencesystem er den almindelige fradragsordning for tab for selskaber (§ 10d i den tyske indkomstskattelovgivning sammenholdt med § 8, stk. 1, KStG og § 10a i den tyske lov om erhvervsskat), og at § 8c KStG kun er en undtagelse fra det relevante referencesystem, der endvidere er indskrænket af bl.a. saneringsklausulen.
            
         
               3)
            
            
               Tilsidesættelse af artikel 107, stk. 1, TEUF: manglende selektivitet i mangel af sondring mellem erhvervsdrivende, der henset til det forfulgte mål befinder sig i en sammenlignelig retlig og faktisk situation
               Sagsøgerne har i den forbindelse gjort gældende, at saneringsklausulen kommer enhver skattepligtig virksomhed til gode, og at den hverken begunstiger bestemte brancher eller aktivitetsområder eller virksomheder af en bestemt størrelse.
            
         
               4)
            
            
               Tilsidesættelse af artikel 107, stk. 1, TEUF: manglende selektivitet, idet klausulen kan begrundes med skattesystemets art eller indre opbygning
               Sagsøgene har på dette punkt gjort gældende, at saneringsklausulen er begrundet i skattesystematiske hensyn, som er i overensstemmelse med forfatningsretlige principper, såsom beskatning efter kapacitet, undgåelse af overbeskatning og overholdelse af proportionalitetsprincippet.
            
         
               5)
            
            
               Tilsidesættelse af artikel 107, stk. 1, TEUF: åbenbar urigtig bedømmelse på grund af utilstrækkelig hensyntagen til den tyske skattelovgivning
               Sagsøgerne har dertil gjort gældende, at Kommissionen har misforstået de tyske skatteregler om fradrag for tab.
            
         
               6)
            
            
               Påberåbelse af den fællesskabsretlige beskyttelse af en berettiget forventning
               Sagsøgerne har i den forbindelse gjort gældende, at de skatteretlige saneringsprivilegier i forbindelse med fradrag for tab ved erhvervelse af virksomhedsandele først blev taget op af Kommissionen ved en formel undersøgelsesprocedure, og at der derved var tale om en usædvanlig procedure, der hverken var åbenbar for den tyske lovgiver, specialretter eller skattevæsenet og dermed heller ikke for virksomhederne, selv efter indgående sagkyndig rådgivning.